Innocentius Episcopus seruus seruorum Dei, dilecto filio Abbati Clun. salutem,  Apostolicam benedictionem. Solet annuere Sedes Apostolica piis votis  honestis petentium precibus fauorem beniuolum impertiri. Eapropter dilecte in Domino fili, tuis iustis postulationibus inclinati, ad exemplar felicis recordationis, Celestini Papæ prædecessoris nostri, vt in Abbatiis ad Cluniacum Monasterium pertinentibus liceat tibi, quæ secundum Deum,  beati Benedicti Regulam,  Statuta Ordinis videris corrigenda, corrigere;  ibidem statuere statuenda, liberam tibi, contradictione  appellatione cessantibus, auctoritate præsentium, concedimus facultatem. Sententiam quoque, quam in contumaces  rebelles duxeris canonice promulgandam, ratam habentes  firmam,  ipsam faciemus auctore Domino inuiolabiliter obseruari. Nulli ergo omnino hominum liceat hanc paginam nostræ concessionis infringere, vel ei ausu temerario contra ire. Si quis autem hoc attentare præsumpserit, indignationem omnipotentis Dei,  beatorum Petri  Pauli Apostolorum eius se nouerit incursurum. Datum Romæ apud S. Petrum iv. Kal. Febr. Pontificatus nostri anno vij.